A ilesia se debantó en estilo romanico arredol de 1060, fendo parte d'o grupo d'ilesias de Sarrablo, y fue esviellata dimpués, en forma que se modificó o suyo aspecto orichinal. Orichinalment no teneba mas que una sola nau, encara que en a reforma feita en o sieglo XVII s'adhibió una nau lateral, sustituyindo una d'as suyas fronteras orichinals por un arco de meyo punto ta comunicar as dos naus. A suya torre, de planta quadrata, se troba adosata a la suya frontera septentrional. A ilesia fue restaurata en 1977 por l'Asociación Amigos de Serrablo.